CELEX: 62016TN0706
Language: sk
Date: 2016-10-03 00:00:00
Title: Vec T-706/16 P: Odvolanie podané 3. októbra 2016: HB proti rozsudku Súdu pre verejnú službu z 21. júla 2016 vo veci F-125/15, HB/Komisia

5.12.2016   
            
            
               SK
            
            
               Úradný vestník Európskej únie
            
            
               C 454/30
            
         
      Odvolanie podané 3. októbra 2016: HB proti rozsudku Súdu pre verejnú službu z 21. júla 2016 vo veci F-125/15, HB/Komisia
      (Vec T-706/16 P)
      (2016/C 454/52)
      Jazyk konania: francúzština
      
         Účastníci konania
      
      
         Odvolateľka: HB (Schweich, Nemecko) (v zastúpení: S. Orlandi a T. Martin, advokáti)
      
         Ďalší účastník konania: Európska komisia
      
         Návrhy
      
      Odvolateľka navrhuje, aby Všeobecný súd:
      
                  —
               
               
                  zrušil rozsudok SVS vo veci F-125/15, HB/Komisia,
                  sám rozhodol a
               
            
                  —
               
               
                  zrušil rozhodnutie o nepovýšení odvolateľky v rámci povyšovania v roku 2014,
               
            
                  —
               
               
                  zaviazal Komisiu zaplatiť odvolateľke sumu vo výške 15 000 eur ako náhradu za utrpenú morálnu ujmu,
               
            
                  —
               
               
                  zaviazal Komisiu na náhradu trov v oboch konaniach.
               
            
         Odvolacie dôvody a hlavné tvrdenia
      
      Na podporu svojho odvolania odvolateľka uvádza tri odvolacie dôvody založené na viacerých nesprávnych právnych posúdeniach, ktorých sa Súd pre verejnú službu (SVS) dopustil.
      Odvolateľka sa po prvé domnieva, že sa SVS dopustil nesprávneho právneho posúdenia, keď bol toho názoru, že menovací orgán uskutočnil skutočné porovnanie hodnotenia zásluh, a to objektívne a rovnocenne, zatiaľ čo iba nezohľadnil zásluhy odvolateľky za rok 2013 z dôvodu neexistencie hodnotenia v hodnotiacej správe za rok 2013, bez toho, aby sa pokúsil získať porovnateľné zdroje informácií.
      Po druhé odvolateľka tvrdí, že SVS sa dopustil nesprávneho právneho posúdenia, keď rozhodol, že neexistencia hodnotenia v hodnotiacej správe za rok 2013 je pripísateľná odvolateľke, a že skutočnosť, že tento nedostatok nenapadla v lehotách stanovených v služobnom poriadku bráni tomu, aby menovací orgán posúdil jej zásluhy za daný rok.
      Po tretie sa podľa odvolateľky SVS dopustil nesprávneho právneho posúdenia, keď rozhodol, že odvolateľka nepredložila skutočnosti umožňujúce domnievať sa, že existuje diskriminácia založená na základe pohlavia, zatiaľ čo jej hodnotiaca správa neobsahuje žiadne podstatné hodnotenie iba z dôvodu jej dlhodobej neprítomnosti odôvodnenej materskou dovolenkou a práceneschopnosťou z dôvodu komplikácií spojených s jej tehotenstvom.